ມີ​​ຢ່າງ​ນ້ອຍ 16 ຄົນ ​ເສຍ​ຊີວິດ ຢູ່​ເມືອງ​ທ່າ Sidon ໃນເລບານອນ (ວີດີໂອ)
ສຽງປືນ​ກົນ​ແລະ​ສຽງລະ​ເບີດ RPG ໄດ້ສ້າງ​ຄວາມ​ຕື່ນ​ຕົກ​ໃຈ ​ໃຫ້​ພວກ​ຊາວ​ເມືອງ ທີ່​ລາຍ​ງານ​ວ່າ ​ມີ​​​ໄຟຟ້າມອດ​ແລະນໍ້າ​ບໍ່​ໄຫຼ​ອີກ.
ກອງກໍາລັງທະຫານເລບານອນ ໄດ້ສືບຕໍ່ທໍາການຕໍ່ສູ້ຢ່າງໜັກ ໜ່ວງ ກັບພວກທີ່ຕິດຕາມ ນັກບວດຫົວແຂງກະດ້າງຊາວ Sunni ຄົນນຶ່ງ ທີ່ລີ້ຊ່ອນໂຕຢູ່ໃນເຂດວັດແຫ່ງນຶ່ງ ໃນເມືອງທ່າ Sidon ໃນວັນຈັນວານນີ້ ອັນເປັນມື້ທີ 2 ຂອງການຕໍ່ສູ້ກັນທີ່ ເຮັດໃຫ້ມີພວກທະຫານຢ່າງນ້ອຍ 16 ຄົນເສຍຊີວິດ ສຽງປືນກົນແລະສຽງລະເບີດ RPG ໄດ້ສ້າງຄວາມຕື່ນຕົກໃຈ ໃຫ້ພວກຊາວເມືອງ ທີ່ລາຍງານວ່າ ມີໄຟຟ້າມອດແລະນໍ້າບໍ່ໄຫຼອີກ ອະດີດນາຍົກລັດຖະມົນຕີ Fouad Saniora ໄດ້ບອກກັບພວກ ນັກຂ່າວວ່າ ທັງທ່ານແລະພວກຜູ້ນໍາອື່ນໆ ຮວມທັງປະທານາທິ ບໍດີ Michel Suleiman ກໍາລັງພະຍາຍາມ “ຈັດຕັ້ງປະຕິບັດ ການຫ້າມອອກນອກບ້ານຢ່າງສິ້ນເຊີງ ໃນເມືອງ Sidon ນັ້ນແລະ ໃຫ້ມີການຖອນທະຫານບ້ານທັງໝົດ ອອກໄປຈາກເມືອງດັ່ງກ່າວ ການປະທະກັນລະເບີດຂຶ້ນ ໃນວັນອາທິດແລ້ວນີ້ ຫຼັງຈາກທີ່ກອງ ທະຫານໄດ້ຈັບກຸມຜູ້ຈົງຮັກພັກດີຕໍ່ ທ່ານ Sheik Ahmed al-Assir ຜູ້ນໍາຊາວ Sunni ໃນເຂດທ້ອງຖິ່ນ